Ο SNOOPY ΣΤΟ ΔΙΑΣΤΗΜΑ Η ΑΝΑΖΗΤΗΣΗ ΓΙΑ ΖΩΗ
Επιχείρηση Αστεροειδής
Κάναμε μια σπουδαία ανακάλυψη στην αναζήτηση για ζωή.
Χάρη στον Τσάρλι Μπράουν, βρήκαμε έναν αστεροειδή στο ηλιακό μας σύστημα.
Συγγνώμη, παιδιά.
Σε ευχαριστούμε, βρε τούβλο!
Αν είναι έτσι, παρακαλώ.
Όλα στο ηλιακό μας σύστημα πάνε προς μία κατεύθυνση.
Ο Φράνκλιν παρατήρησε ότι ο αστεροειδής πάει από την άλλη.
Αυτό σημαίνει ότι πρέπει να ήρθε από διαφορετικό ηλιακό σύστημα,
άρα είναι διαστρικός ταξιδιώτης.
Δεν συμφώνησα σε τέτοιο διαστρικό ταξιδιώτη.
Πού είναι οι πράσινοι εξωγήινοι; Οι ιπτάμενοι δίσκοι; Τα ειδικά εφέ;
ΒΟΥΜΠ!
Δεν είναι επιστημονική φαντασία. Δεν είναι επιστημονική φαντασία.
Είναι ακόμα καλύτερο.
Για ανείπωτες εποχές,
ο αστεροειδής περιφερόταν σε ένα μεγάλο ουράνιο ταξίδι.
Μπορούσε να διασχίσει δισεκατομμύρια ηλιακά συστήματα.
Πόσο πιθανό ήταν να φτάσει στο δικό μας;
Όταν το θέτεις έτσι, είναι κάπως συναρπαστικό.
Για έναν βράχο.
Κάπως;
Είναι απίστευτο!
Για χρόνια, η NASA ευχόταν να βρει έναν διαστρικό ταξιδιώτη,
γιατί θα μας μάθαινε πολλά για μακρινούς πλανήτες.
Δισεκατομμύρια χρόνια πριν, συγκρούστηκε η σκόνη λόγω βαρυτικής έλξης του Ήλιου,
σαν να φτιάχνεις χιονόμπαλα.
Κάποια κομμάτια σκόνης μεγάλωσαν τόσο, που τελικά σχημάτισαν πλανήτες,
ενώ τα μικρότερα κομμάτια έγιναν αστεροειδείς.
Οι αστεροειδείς δεν προστατεύονται από ατμόσφαιρα,
άρα δεν έχουν αέρα, βροχή ή καταιγίδες για να αλλάξουν.
Αυτό σημαίνει ότι διατηρούνται όπως όταν δημιουργήθηκαν. Αυτό σημαίνει ότι διατηρούνται όπως όταν δημιουργήθηκαν.
Οπότε, αν καταφέρναμε να δούμε κάποιον από κοντά,
θα μαθαίναμε για τα υλικά που υπήρχαν δισεκατομμύρια χρόνια πριν
και δημιούργησαν τους πλανήτες.
Πιστεύουμε ότι οι αστεροειδείς περιέχουν τα θεμέλια της ζωής.
Αυτός ο αστεροειδής μπορεί να μας δώσει στοιχεία για το πώς ξεκίνησε η ζωή.
Όλα αυτά χάρη στον Τσάρλι Μπράουν;
Πού πάει αυτός ο γαλαξίας;
Κάτσε. Αν μπορούσαμε να πιάσουμε τον διαστρικό ταξιδιώτη,
ίσως να είχε υλικά που θα μας έλεγαν αν υπάρχει αλλού ζωή.
Σωστά. Θα ήταν μια καταπληκτική ανακάλυψη.
Λοιπόν, τι περιμένουμε;
Ας τσακώσουμε έναν αστεροειδή.
Λατρεύω τον ενθουσιασμό σας.
Αλλά είναι εξαιρετικά δύσκολο το να πιάσετε έναν αστεροειδή.
Αρκεί να καταστρώσουμε ένα σχέδιο.
Εξαιρετικά. Εξαιρετικά.
Ουπς. Μάλλον χρειάζομαι μια επανεκκίνηση για να καθαρίσω.
Δεν θα αργήσω. Καλή επιτυχία, παρέα.
ΕΙΔΙΚΟΣ ΕΞΩΓΗΙΝΩΝ ΓΥΡΙΣΕ
Το βρήκα!
Όταν θέλω να πιάσω πεταλούδες, χρησιμοποιώ απόχη.
Εντάξει. Είναι μια καλή αρχή.
Δυστυχώς, ο αστεροειδής είναι πολύ μεγάλος για απόχη.
Καλά, ίσως όχι απόχη.
- Πώς αλλιώς μπορούμε να πιάσουμε κάτι; - Ξέρω.
Οι καουμπόηδες χρησιμοποιούν λάσο για να πιάσουν κάτι.
Ίχα!
Τέλεια ιδέα.
Ακόμα και για έναν ικανό καουμπόη, ο αστεροειδής παραείναι γρήγορος.
Ίχα!
Θα ήμουν πιο άνετος με μια διαφορετική προσέγγιση.
Εντάξει, άκυρο κι αυτό. Τι άλλο;
Σε όλους αρέσει το ψάρεμα.
Μπορείς να πιάσεις έναν αστεροειδή όπως πιάνεις ψάρια.
Φυσικά. Ας το δοκιμάσουμε.
Απόχες; Λάσο; Καλάμια ψαρέματος;
Οι χαζές ιδέες δεν θα πετύχουν.
Θα εκπλαγείς, Λούσι.
Όλες οι μέθοδοι της NASA ξεκίνησαν ως ιδέες.
Ακόμα κι αυτές που θεωρούμε δεδομένες, όπως την ασφαλή προσσελήνωση
ή την εξερεύνηση του μακρινού διαστήματος με ρομπότ.
Η καλή επιστημονική πρακτική περιλαμβάνει διαφορετικές θεωρητικές λύσεις, Η καλή επιστημονική πρακτική περιλαμβάνει διαφορετικές θεωρητικές λύσεις,
όσο ακραίες κι αν φαίνονται.
Στάσου!
Φυσικά! Αυτό είναι.
Αν στείλουμε ένα διαστημόπλοιο σε τροχιά,
με έναν ρομποτικό βραχίονα μπορούμε να πάρουμε δείγμα.
Δεν χρειαζόμαστε όλον τον αστεροειδή, αλλά ένα κομμάτι του.
Σπουδαία ιδέα, Φράνκλιν.
Αλήθεια;
Θα πάρει καιρό η οργάνωση των υλικοτεχνικών,
αλλά θα έλεγα ότι σκέφτηκες ένα τέλειο σχέδιο.
Η NASA θα βάλει μπρος την αποστολή.
Θαυμάσιος τρόπος να τελειώσει η μέρα!
Ίχα!
Ευχαριστώ για την ιδέα, Σνούπι.
ΒΑΣΙΖΕΤΑΙ ΣΤΟ PEANUTS TOY ΤΣΑΡΛΣ Μ. ΣΟΥΛΤΣ
Υποτιτλισμός: Γκέλη Τόγια
ΕΥΧΑΡΙΣΤΟΥΜΕ, ΣΠΑΡΚΙ.